CELEX: 62015CN0172
Language: ro
Date: 2015-04-16 00:00:00
Title: Cauza C-172/15: Acțiune introdusă la 16 aprilie 2015 – Comisia Europeană/Regatul Spaniei

15.6.2015   
            
            
               RO
            
            
               Jurnalul Oficial al Uniunii Europene
            
            
               C 198/26
            
         Acțiune introdusă la 16 aprilie 2015 – Comisia Europeană/Regatul Spaniei
   (Cauza C-172/15)
   (2015/C 198/34)
   Limba de procedură: spaniola
   
      Părțile
   
   
      Reclamantă: Comisia Europeană (reprezentanți: L. Nicolae și J. Rius, agenți)
   
      Pârât: Regatul Spaniei
   
      Concluziile reclamantei
   
   
               —
            
            
               Constatarea faptului că, potrivit articolului 258 din Tratatul privind funcţionarea Uniunii Europene, prin faptul că nu a aprobat încă totalitatea evaluărilor și a planurilor de securitate portuară a tuturor porturilor incluse în domeniul de aplicare al Directivei 2005/65/CE (1) a Parlamentului European și a Consiliului din 26 octombrie 2005 privind consolidarea securității portuare, Regatul Spaniei nu şi-a îndeplinit obligaţiile care îi revin în temeiul articolului 2 alineatul (3) și al articolelor 6 și 7 din directiva menţionată, care prevăd că statele membre stabilesc pentru fiecare port limitele acestuia și, respectiv, că aprobă evaluările și planurile de securitate portuară pertinente;
            
         
               —
            
            
               obligarea Regatului Spaniei la plata cheltuielilor de judecată.
            
         
      Motivele și principalele argumente
   
   La 5 septembrie 2014, Regatul Spaniei recunoştea că, dintre cele 67 de porturi vizate de reglementarea în cauză, 3 evaluări ale securităţii portuare și 18 planuri de securitate portuară erau încă în curs de aprobare.
   De la acea dată până în prezent, autorităţile spaniole au continuat să informeze în mod regulat cu privire la evoluţiile în aplicarea practică a Directivei 2005/65/CE. Ultimul raport în acest sens a fost primit la 14 aprilie 2015, din acesta rezultând că, dintre cele 67 de porturi vizate de reglementarea în cauză, o evaluare și 8 planuri de securitate portuară erau încă în curs de aprobare.
   Prin urmare, Comisia constată că, la data ultimului raport primit, Regatul Spaniei nu şi-a îndeplinit obligaţiile de a stabili limitele pertinente pentru fiecare port în sensul Directivei 2005/65/CE și nici obligaţiile de a elabora și de a aproba o evaluare a securităţii tuturor porturilor care intră sub incidenţa directivei menţionate și obligaţiile de a elabora și aproba planurile de securitate portuară a respectivelor porturi.
   
      (1)  JO L 310, p. 28, Ediţie specială, 07/vol. 15, p. 50.